CELEX: 32004D0564
Language: da
Date: 2004-07-20 00:00:00
Title: 2004/564/EF: Kommissionens beslutning af 20. juli 2004 om EF-referencelaboratorier for zoonoseepidemiologi og salmonella og nationale referencelaboratorier for salmonella (meddelt under nummer K(2004) 2781)(EØS-relevant tekst)

27.7.2004   
            
            
               DA
            
            
               Den Europæiske Unions Tidende
            
            
               L 251/14
            
         
      KOMMISSIONENS BESLUTNING
   
   af 20. juli 2004
   om EF-referencelaboratorier for zoonoseepidemiologi og salmonella og nationale referencelaboratorier for salmonella
   (meddelt under nummer K(2004) 2781)
   (EØS-relevant tekst)
   (2004/564/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2003/99/EF af 17. november 2003 om overvågning af zoonoser og zoonotiske agenser, om ændring af Rådets beslutning 90/424/EØF og om ophævelse af Rådets direktiv 92/117/EØF (1), særlig artikel 10, stk. 1, 2 og 4,
   under henvisning til Europa-Parlamentets og Rådets forordning (EF) nr. 2160/2003 af 17. november 2003 om bekæmpelse af salmonella og andre bestemte fødevarebårne zoonotiske agenser (2), særlig artikel 11, stk. 1, 2 og 4, og
   ud fra følgende betragtninger:
   
               (1)
            
            
               Ved Rådets direktiv 92/117/EØF (3) blev der udpeget et EF-referencelaboratorium for zoonoseepidemiologi og et EF-referencelaboratorium for salmonella. I henhold til direktiv 2003/99/EF ophæves direktiv 92/117/EØF med virkning fra 12. juni 2004.
            
         
               (2)
            
            
               I henhold til direktiv 2003/99/EF bliver Den Europæiske Fødevaresikkerhedsautoritet ansvarlig for opgaver, der svarer til de opgaver, som varetages af EF-referencelaboratoriet for zoonoseepidemiologi. For at sikre en smidig overgang til den nye ordning bør det nuværende EF-referencelaboratorium for zoonoseepidemiologi imidlertid fortsat udføre disse opgaver i en begrænset periode. Dette laboratorium bør derfor midlertidigt genudpeges som EF-referencelaboratorium for zoonoseepidemiologi.
            
         
               (3)
            
            
               Ved Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (4), udpeges det EF-referencelaboratorium for salmonella, der tidligere er udpeget ved direktiv 92/117/EØF, til EF-referencelaboratorium til analyse og undersøgelse af zoonoser (salmonella) pr. 1. januar 2006. For at undgå, at der i perioden indtil nævnte dato ikke findes et sådant laboratorium i Fællesskabet, bør dette laboratorium midlertidigt genudpeges som EF-referencelaboratorium for salmonella.
            
         
               (4)
            
            
               Af hensyn til den finansielle forvaltning bør det præciseres, at genudpegningen af ovennævnte EF-referencelaboratorier bør gælde fra den dato, på hvilken direktiv 92/117/EØF ophører med at have virkning.
            
         
               (5)
            
            
               De ansvarsområder og opgaver, der er tildelt EF-referencelaboratoriet for salmonella og de modsvarende nationale referencelaboratorier i henhold til de nye bestemmelser i direktiv 2003/99/EF og forordning (EF) nr. 2160/2003, bør fastlægges detaljeret på ny. EF-referencelaboratoriet for salmonella har navnlig specialiseret sig i levende fjerkræ, og det er ikke hensigtsmæssigt at ændre laboratoriets arbejdsprogram for 2004. De nye kompetenceområder for dette EF-referencelaboratorium og de nationale referencelaboratorier for salmonella bør derfor først finde anvendelse fra 1. januar 2005.
            
         
               (6)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bundesinstitut für Risikobewertung, Berlin, Tyskland, udpeges som EF-referencelaboratorium for zoonoseepidemiologi indtil den 31. december 2004.
   Artikel 2
   1.   Rijksinstituut voor Volksgezondheid en Milieu, Bilthoven, Nederlandene, udpeges som EF-referencelaboratorium for salmonella indtil den 31. december 2005.
   2.   Det i stk. 1 nævnte EF-referencelaboratoriums ansvarsområder og opgaver er fastlagt i bilag I. De finder anvendelse fra den 1. januar 2005 for alle andre områder end levende fjerkræ.
   Artikel 3
   De nationale referencelaboratorier for salmonella tildeles de ansvarsområder og opgaver, der er fastlagt i bilag II. De finder anvendelse fra den 1. januar 2005 for alle andre områder end levende fjerkræ.
   Artikel 4
   Denne beslutning anvendes fra den 12. juni 2004.
   Artikel 5
   Denne beslutning er rettet til medlemsstaterne.
   
      Udfærdiget i Bruxelles, den 20. juli 2004.
      
         
            På Kommissionens vegne
         
         David BYRNE
         
         
            Medlem af Kommissionen
         
      
   
   
      (1)  EUT L 325 af 12.12.2003, s. 31.
   
      (2)  EUT L 325 af 12.12.2003, s. 1.
   
      (3)  EFT L 62 af 15.3.1993, s. 38. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (4)  EUT L 165 af 30.4.2004, s. 1.
   
      BILAG I
      Ansvarsområder og opgaver, der er tildelt EF-referencelaboratoriet for salmonella i henhold til direktiv 2003/99/EF og forordning (EF) nr. 2160/2003
      
                  1)
               
               
                  Kompetenceområder
                  
                              a)
                           
                           
                              Fastlæggelse og udvikling af bakteriologiske metoder til påvisning og eventuelt kvantificering af zoonotisk salmonella i levende kvæg, foder og fødevarer samt i miljøprøver.
                           
                        
                              b)
                           
                           
                              Subtypebestemmelse af zoonotisk salmonella, særlig ved serotypebestemmelse, og andre former for subtypebestemmelse, herunder ved hjælp af fænotype eller genetiske metoder.
                           
                        
                              c)
                           
                           
                              Testning for antimikrobiel følsomhed på isolater af zoonotisk salmonella.
                           
                        
                              d)
                           
                           
                              Fastlæggelse og udvikling af immunologiske metoder til påvisning af zoonotisk salmonella.
                           
                        
                              e)
                           
                           
                              Fastlæggelse og udvikling af prøveudtagningsmetoder.
                           
                        
            
                  2)
               
               
                  Almindelige funktioner og opgaver
                  
                              a)
                           
                           
                              At give de nationale referencelaboratorier nærmere oplysninger om analytiske metoder, herunder referencemetoder.
                           
                        
                              b)
                           
                           
                              At koordinere de nationale referencelaboratoriers anvendelse af de i litra a) omhandlede metoder, særlig ved at arrangere komparativ testning og ved at sikre en passende opfølgning af denne komparative testning i overensstemmelse med internationalt anerkendte protokoller, for så vidt sådanne protokoller findes.
                           
                        
                              c)
                           
                           
                              At koordinere de praktiske ordninger, der er nødvendige for at anvende de nye analytiske metoder inden for de relevante kompetenceområder, og at underrette de nationale referencelaboratorier om udviklingen på dette område.
                           
                        
                              d)
                           
                           
                              At afholde grundkurser og efteruddannelseskurser for personale fra de nationale referencelaboratorier og for eksperter fra udviklingslande.
                           
                        
                              e)
                           
                           
                              At yde videnskabelig og teknisk bistand til Kommissionen, navnlig i tilfælde hvor medlemsstaterne bestrider analyseresultaterne.
                           
                        
                              f)
                           
                           
                              At samarbejde med laboratorier med samme kompetenceområder i tredjelande.
                           
                        
            
                  3)
               
               
                  Særlige funktioner og opgaver
                  
                              a)
                           
                           
                              At yde teknisk bistand til Kommissionen ved udarbejdelsen af overvågningsordninger for salmonellaresistens og beslægtet antimikrobiel resistens i henhold til især artikel 4, 5 og 7 i direktiv 2003/99/EF.
                           
                        
                              b)
                           
                           
                              At yde teknisk bistand til Kommissionen ved fastsættelsen af fællesskabsmålene i henhold til artikel 4 i forordning (EF) nr. 2160/2003.
                           
                        
                              c)
                           
                           
                              At rådgive Kommissionen i relevant omfang om forskellige aspekter vedrørende salmonellavaccinestammer og andre specifikke kontrolmetoder.
                           
                        
                              d)
                           
                           
                              At yde teknisk bistand til Kommissionen og i relevant omfang deltage i internationale fora vedrørende de i punkt 1 ovenfor omhandlede kompetenceområder, for så vidt angår navnlig standardisering og gennemførelse af analytiske metoder.
                           
                        
                              e)
                           
                           
                              At indsamle data og oplysninger om de aktiviteter, der gennemføres, og de metoder, der anvendes, af de nationale referencelaboratorier, og at underrette Kommissionen herom.
                           
                        
                              f)
                           
                           
                              At følge udviklingen inden for salmonellaepidemiologi nøje.
                           
                        
                              g)
                           
                           
                              At samarbejde i relevant omfang med de fællesskabsstrukturer, der beskæftiger sig med overvågning af salmonella, særlig nettet til epidemiologisk overvågning af og kontrol med overførbare sygdomme i Fællesskabet, der er oprettet i medfør af Europa-Parlamentets og Rådets beslutning nr. 2119/98/EF (1), men også de relevante specifikke overvågningsnet.
                           
                        
            
                  4)
               
               
                  EF-referencelaboratoriet indfører et kvalitetssikringssystem og akkrediteres senest den 12. december 2005 i overensstemmelse med standard EN ISO/IEC 17025.
               
            
         (1)  EFT L 268 af 3.10.1998, s. 1. Senest ændret ved forordning (EF) nr. 1882/2003 (EUT L 284 af 31.10.2003, s. 1).
   
   
      BILAG II
      Ansvarsområder og opgaver, der er tildelt de nationale referencelaboratorier for salmonella i henhold til direktiv 2003/99/EF og forordning (EF) nr. 2160/2003
      1)   Almindelige opgaver
      
                  a)
               
               
                  At samarbejde med EF-referencelaboratoriet inden for deres kompetenceområder.
               
            
                  b)
               
               
                  At foretage koordinering i relevant omfang af de aktiviteter, der udføres af laboratorierne med ansvar for prøveanalyser, især i henhold til artikel 4, 5 og 7 i direktiv 2003/99/EF.
               
            
                  c)
               
               
                  At koordinere de aktiviteter, der udføres af laboratorierne med ansvar for prøveanalyser, i henhold til artikel 12, stk. 1, i forordning (EF) nr. 2160/2003.
               
            
                  d)
               
               
                  At arrangere komparativ testning, når dette skønnes hensigtsmæssigt, mellem de i litra b) og c) omhandlede laboratorier, og at sikre passende opfølgning af denne komparative testning.
               
            
                  e)
               
               
                  At sørge for, at de oplysninger, der leveres af EF-referencelaboratoriet, formidles til den kompetente myndighed og de i litra b) og c) omhandlede laboratorier.
               
            
                  f)
               
               
                  At yde videnskabelig og teknisk bistand til den relevante nationale kompetente myndighed på det pågældende kompetenceområde.
               
            2)   Særlige funktioner og opgaver
      
                  a)
               
               
                  At deltage i relevant omfang i overvågningsordninger vedrørende salmonellaresistens og beslægtet antimikrobiel resistens i henhold til direktiv 2003/99/EF og i analyse og testning af salmonella i henhold til forordning (EF) nr. 2160/2003.
               
            
                  b)
               
               
                  At afholde relevante kurser for personale fra de forskellige laboratorier.
               
            
                  c)
               
               
                  At underrette EF-referencelaboratoriet i relevant omfang om forskellige aspekter vedrørende salmonellavaccinestammer og andre specifikke kontrolmetoder.
               
            
                  d)
               
               
                  At indsamle data og oplysninger om de aktiviteter, der gennemføres, og de metoder, der anvendes af de relevante laboratorier, og at underrette EF-referencelaboratoriet herom.
               
            
                  e)
               
               
                  At følge udviklingen inden for salmonellaepidemiologi nøje.